किशनगढ़/नलू. मुंडोती गांव में घरेलू कलह से परेशान युवती अपने 6 माह की मासूम के साथ रविवार को कुएं में कूद गई। इससे दोनों की मौत हो गई। घटना से गांव में हड़कंप मच गया और लोगों की भीड़ जमा हाे गई। काफी मेहनत के बाद दोनों शव को बाहर निकाला गया। परिजन दोनों को लेकर राजकीय यज्ञनारायण अस्पताल पहुंचे जहां डॉक्टरों ने दोनों को मृत घोषित कर दिया।ससुराल पक्ष पर दहेज हत्या का केस दर्ज...
- पुलिस ने शव को मर्चुरी में रखवाने के बा अस्पताल में मृतका के पीहर व ससुराल पक्ष के लोग जमा हो गए। दोनों पक्ष अस्पताल में उलझ गए।
- पीहर पक्ष मेडिकल बोर्ड से पोस्टमार्टम कराने पर अड़ गया। बाद में शव का मेडिकल बोर्ड से पोस्टमार्टम कराकर पीहर पक्ष को सौंपा गया।
- पुलिस ने परिजनों की रिपोर्ट पर ससुराल पक्ष के खिलाफ दहेज हत्या का केस दर्ज कर जांच शुरू कर दी। मामले की जांच पुलिस ASP मोटाराम बेनीवाल कर रहे हैं।
ये था पूरा मामला...
- बांदर सिंदरी थाना पुलिस के अनुसार ग्राम टिकावड़ा निवासी रेखा जाट (21) पुत्री रघुनाथ जाट का पांच साल पहले मुंडोती निवासी सुरेश जाट से विवाह हुआ था।
- सुरेश फौज में है इसलिए ज्यादातर समय वह बाहर रहता है। कुछ दिन वह छुट्टी लेकर मुंडोती अपने घर आया हुआ था।
- रेखा को बचपन से उसके मामा कान्हाराम जाट ने पाल पोसकर बड़ा किया। विवाह भी मामा ने ही कराया। विवाहिता ससुराल में आए दिन की कलह से परेशान थी।
- सास-बहू के झगड़े और तानों से वह दुखी थी। रविवार को भी रेखा का उसकी सास व ससुराल वालों से किसी बात काे लेकर झगड़ा हुआ।
पुलिस ने तुरंत एक्शन...
- इन झगड़ों से परेशान होकर रविवार दोपहर को रेखा अपनी छह माह का बच्ची अंजली के साथ कुएं में कूद गई। इस घटना से ग्रामीणों में हड़कंप मच गया आैर चीख पुकार मच गई।
- देखते ही देखते मौके पर रेखा के परिवार के लोग जमा हो गए। ग्रामीणों ने आनन-फानन में दोनों को बाहर निकालने का प्रयास किया।
- काफी मशक्कत के बाद दोनों को बाहर निकाला गया और राजकीय यज्ञनारायण अस्पताल पहुंचाया। जहां डॉक्टर ने दोनों को मृत घोषित कर दिया।
- पुलिस ने शवों को मर्चुरी में रखवाया। घटना का पता चलते ही विवाहिता के पीहर पक्ष टिकावड़ा से अस्पताल पहुंच गए और ससुराल पक्ष पर रेखा व उसकी छह माह की बेटी की हत्या का आरोप लगाते हुए उलझने लगे।
शव अस्पताल लाने के बाद दी पुलिस को सूचना...
- राजकीय यज्ञनारायण अस्पताल में मृतका रेखा के पीहर पक्ष व ससुराल पक्ष के लोग आपस में उलझने लगे। पीहर पक्ष के लोगों ने ससुराल पक्ष पर विवाहिता को परेशान करने का आरोप लगाया।
- उन्होंने आरोप लगाया कि आए दिन की कलह, मारपीट, प्रताड़ना से दुखी होकर रेखा की मौत हुई। परिजनों ने आरोप लगाया कि रेखा की मौत नहीं उसकी हत्या की गई है।
- परिजनों ने आरोप लगाया कि कुएं में कूदने के बाद पुलिस को नहीं बुलाया गया और ना ही हमें कोई जानकारी दी गई। शवों को अस्पताल लाने के बाद पुलिस को इत्तला दी गई।
- परिजनों की रिपोर्ट पर पुलिस ने पति, सास-ससुर सहित ससुराल पक्ष के लोगों के खिलाफ दहेज हत्या का मामला दर्ज कर जांच शुरू कर दी।
hin_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva